Avis juridique important

|

31998D0401(01)

Απόφαση του Συμβουλίου της 16ης Μαρτίου 1998 για το διορισμό των τακτικών και αναπληρωματικών μελών της συμβουλευτικής επιτροπής για την εκπαίδευση των κτηνιάτρων

Επίσημη Εφημερίδα αριθ. C 099 της 01/04/1998 σ. 0002 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαρτίου 1998 για το διορισμό των τακτικών και αναπληρωματικών μελών της συμβουλευτικής επιτροπής για την εκπαίδευση των κτηνιάτρων (98/C 99/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 78/1028/ΕΟΚ του Συμβουλίου, της 18ης Δεκεμβρίου 1978, σχετικά με τη σύσταση συμβουλευτικής επιτροπής για την εκπαίδευση των κτηνιάτρων (1), και ιδίως τα άρθρα 3 και 4,την πράξη προσχώρησης του 1994, και ιδίως το άρθρο 165 παράγραφος 1,Εκτιμώντας:ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετούς διάρκειας 7ότι, με την απόφασή του της 25ης Μαρτίου 1994 (2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για την περίοδο από τις 25 Μαρτίου 1994 έως τις 24 Μαρτίου 1997 7ότι, με την απόφασή του της 21ης Δεκεμβρίου 1995 (3), το Συμβούλιο διόρισε τους αυστριακούς, φινλανδούς και σουηδούς, τακτικά και αναπληρωματικά μέλη αυτής της επιτροπής για την περίοδο έως τις 24 Μαρτίου 1997 7ότι οι κυβερνήσεις των κρατών μελών υπέβαλαν από έναν πίνακα υποψηφίων για το διορισμό, την αντικατάσταση ή την ανανέωση της θητείας των εν λόγω τακτικών και αναπληρωματικών μελών,ΑΠΟΦΑΣΙΖΕΙ:Άρθρο μόνο Διορίζονται τακτικά και αναπληρωματικά μέλη της συμβουλευτικής επιτροπής για την εκπαίδευση των κτηνιάτρων και για τη χρονική περίοδο από τις 16 Μαρτίου 1998 έως τις 15 Μαρτίου 2001:Α. >ΘΕΣΗ ΠΗΝΑΚΑ>Β. >ΘΕΣΗ ΠΗΝΑΚΑ>Γ. >ΘΕΣΗ ΠΗΝΑΚΑ>Βρυξέλλες, 16 Μαρτίου 1998.Για το ΣυμβούλιοΟ ΠρόεδροςJ. CUNNINGHAM(1) ΕΕ L 362 της 23.12.1978, σ. 10.(2) ΕΕ C 100 της 9.4.1994, σ. 1.(3) ΕΕ C 343 της 21.12.1995, σ. 4.


title: 2011/153/ΕΕ: Απόφαση του Συμβουλίου, της 28ης Φεβρουαρίου 2011 , σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του παραρτήματος XX (Περιβάλλον) και του πρωτοκόλλου 37 της συμφωνίας για τον ΕΟΧ

text:
               10.3.2011

               EL

               Επίσημη Εφημερίδα της Ευρωπαϊκής Ένωσης

               L 63/17

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Φεβρουαρίου 2011
   σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του παραρτήματος XX (Περιβάλλον) και του πρωτοκόλλου 37 της συμφωνίας για τον ΕΟΧ
   (2011/153/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1 και το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το παράρτημα ΧΧ της συμφωνίας για τον Ευρωπαϊκό Οικονομικό Χώρο (εφεξής καλούμενη «συμφωνία για τον ΕΟΧ») περιλαμβάνει ειδικές διατάξεις και ρυθμίσεις σχετικά με το περιβάλλον.

               (2)

               Είναι σκόπιμο να ενσωματωθεί στη συμφωνία για τον ΕΟΧ η οδηγία 2008/101/ΕΚ του Ευρωπαϊκού Κοινοβουλίου και του Συμβουλίου, της 19ης Δεκεμβρίου 2006, για την τροποποίηση της οδηγίας 2003/87/ΕΚ, ώστε οι αεροπορικές δραστηριότητες να ενταχθούν στο σύστημα εμπορίας δικαιωμάτων εκπομπής αερίων θερμοκηπίου εντός της Κοινότητας (2).

               (3)

               Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Η θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την προτεινόμενη τροποποίηση του παραρτήματος XX της συμφωνίας για τον ΕΟΧ καθορίζεται στο παράρτημα της παρούσας απόφασης.

      Βρυξέλλες, 28 Φεβρουαρίου 2011.

            Για το Συμβούλιο

            Ο Πρόεδρος

         FELLEGI T.

      (1)  ΕΕ L 305 της 30.11.1994, σ. 6.

      (2)  ΕΕ L 8 της 13.1.2009, σ. 3.

      ΠΑΡΑΡΤΗΜΑ

         Σχέδιο
         ΑΠΟΦΑΣΗ αριθ. …/2011 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         της
         για την τροποποίηση του παραρτήματος XX (Περιβάλλον) της συμφωνίας για τον ΕΟΧ
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία για τον ΕΟΧ», και ιδίως το άρθρο 98,
         Εκτιμώντας τα ακόλουθα:

                     (1)

                     Το παράρτημα XX της συμφωνίας για τον ΕΟΧ τροποποιήθηκε με την απόφαση αριθ. 146/2007 της Μεικτής Επιτροπής του ΕΟΧ, της 26ης Οκτωβρίου 2007 (1) για να ενσωματωθεί στη συμφωνία μεταξύ άλλων η οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (2)

                     (2)

                     Η οδηγία 2008/101/ΕΚ του Ευρωπαϊκού Κοινοβουλίου και του Συμβουλίου της 19ης Νοεμβρίου 2008 για την τροποποίηση της οδηγίας 2003/87/ΕΚ ώστε να ενταχθούν οι αεροπορικές δραστηριότητες στο σύστημα εμπορίας δικαιωμάτων εκπομπής αερίων θερμοκηπίου εντός της Κοινότητας (3) πρέπει να ενσωματωθεί στη συμφωνία για τον ΕΟΧ.

                     (3)

                     Η διαδικασία λήψης αποφάσεων για την εφαρμογή της οδηγίας θα πραγματοποιείται σε στενή συνεργασία με την Ευρωπαϊκή Επιτροπή, την Εποπτεύουσα Αρχή της ΕΖΕΣ και τα κράτη ΕΖΕΣ.

                     (4)

                     Τα συμβαλλόμενα μέρη εξέδωσαν κοινή δήλωση στην οποία, μεταξύ άλλων, υπογραμμίζουν ότι θα καταβάλλουν κάθε δυνατή προσπάθεια για να εξασφαλίζουν την ταχεία έγκριση και θέση σε ισχύ των αποφάσεων της Μεικτής Επιτροπής του ΕΟΧ που είναι αναγκαίες για την επέταση στα κράτη ΕΖΕΣ των εκτελεστικών αποφάσεων που θα εκδωθούν από την Ευρωπαική Επιτροπή και ιδίως των αποφάσεων κατά το άρθρο 3ε παράγραφος 3 και το άρθρο 3στ παράγραφος 5 της οδηγίας 2003/87/ΕΚ, όπως τροποποιήθηκε από την οδηγία 2008/101/ΕΚ,

               ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Το σημείο 21αιβ του παραρτήματος XX της συμφωνίας για τονΕΟΧ τροποποιείται ως εξής:

                     1.

                     Προστίθεται το ακόλουθο εδάφιο:

                                 «—

                                    32008 L 0101: Οδηγία 2008/101/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008 (ΕΕ L 8 της 13/1/2009, σ. 3).».

                     2.

                     Μετά την προσαρμογή β) παρεμβάλλονται:

                                 «βα)

                                 Κατά την ενσωμάτωση της οδηγίας στη συμφωνία, στο έδαφος του Λιχτενστάιν δεν πραγματοποιούνται αεροπορικές δραστηριότητες κατά την έννοια της οδηγίας. Το Λιχτενστάιν θα συμμορφώνεται με την οδηγία εφόσον σχετικές αεροπορικές δραστηριότητες λαμβάνουν χώρα στο έδαφός του.

                                 ββ)

                                 Στο άρθρο 3γ παράγραφος 4 προστίθεται το ακόλουθο εδάφιο:
                                 “Η Μεικτή Επιτροπή του ΕΟΧ, ακολουθώντας τις διαδικασίες που ορίζει η συμφωνία και βάσει των στοιχείων που παρέχει η Εποπτεύουσα Αρχή της ΕΖΕΣ σε συνεργασία με τον Eurocontrol, αποφασίζει σχετικά με τις ιστορικές εκπομπές των αεροπορικών μεταφορών για το σύνολο του ΕΟΧ προσθέτοντας στην απόφαση της Επιτροπής τα σχετικά αριθμητικά στοιχεία που αφορούν τις πτήσεις εντός και μεταξύ των εδαφών των κρατών ΕΖΕΣ και τις πτήσεις μεταξύ των κρατών ΕΖΕΣ και τρίτων χωρών κατά την ενσωμάτωση της εν λόγω απόφασης στη συμφωνία για τον ΕΟΧ.”

                                 βγ)

                                 Στο άρθρο 3δ παράγραφος 4 διαγράφεται το δεύτερο εδάφιο.

                                 βδ)

                                 Στα άρθρα 3ε παράγραφος 2 και 3στ παράγραφος 4 προστίθεται το ακόλουθο εδάφιο:
                                 “Έως την ίδια ημερομηνία, τα κράτη ΕΖΕΣ υποβάλλουν τις αιτήσεις που έλαβαν στην Εποπτεύουσα Αρχή της ΕΖΕΣ, η οποία τις διαβιβάζει αμελλητί στην Επιτροπή.”.

                                 βε)

                                 Στο άρθρο 3ε παράγραφος 3 προστίθενται τα ακόλουθα εδάφια:
                                 “Η Μεικτή Επιτροπή του ΕΟΧ, ακολουθώντας τις διαδικασίες που ορίζει η συμφωνία και βάσει των στοιχείων που παρέχει η Εποπτεύουσα Αρχή της ΕΖΕΣ σε συνεργασία με τον Eurocontrol, αποφασίζει για το σύνολο του ΕΟΧ σχετικά με τον συνολικό αριθμό δικαιωμάτων, τον αριθμό των δικαιωμάτων που θα εκπλειστηριασθούν, τον αριθμό των δικαιωμάτων στο ειδικό αποθεματικό και τον αριθμό των δικαιωμάτων που θα κατανεμηθούν δωρεάν προσθέτοντας στην απόφαση της Επιτροπής τα σχετικά αριθμητικά στοιχεία που αφορούν τις πτήσεις εντός και μεταξύ των εδαφών των κρατών ΕΖΕΣ και τις πτήσεις μεταξύ των κρατών ΕΖΕΣ και τρίτων χωρών κατά την ενσωμάτωση της εν λόγω απόφασης στη συμφωνία για τον ΕΟΧ.
                                 Η Επιτροπή λαμβάνει απόφαση σχετικά με τον συντελεστή σύγκρισης για το σύνολο του ΕΟΧ. Κατά τη διαδικασία κατάρτισης της απόφασής της, η Επιτροπή συνεργάζεται στενά με την Εποπτεύουσα Αρχή της ΕΖΕΣ. Ο υπολογισμός και η δημοσίευση από τα κράτη ΕΖΕΣ βάσει του άρθρου 3ε παράγραφος 4 πραγματοποιείται μετά από την απόφαση της Μεικτής Επιτροπής του ΕΟΧ για την ενσωμάτωση στη συμφωνία για τον ΕΟΧ της απόφασης που εξέδωσε η Επιτροπή.”.

                                 βστ)

                                 Στο άρθρο 3στ παράγραφος 5 προστίθεται το ακόλουθο εδάφιο:
                                 “Η Επιτροπή λαμβάνει απόφαση σχετικά με τον συντελεστή σύγκρισης για το σύνολο του ΕΟΧ. Κατά τη διαδικασία κατάρτισης της απόφασής της, η Επιτροπή συνεργάζεται στενά με την Εποπτεύουσα Αρχή της ΕΖΕΣ. Ο υπολογισμός και η δημοσίευση από τα κράτη ΕΖΕΣ βάσει του άρθρου 3στ παράγραφος 7 πραγματοποιείται μετά από την απόφαση της Μεικτής Επιτροπής του ΕΟΧ για την ενσωμάτωση στη συμφωνία για τον ΕΟΧ της απόφασης που εξέδωσε η Επιτροπή.”.»

                     3.

                     Μετά την προσαρμογή θ) παρεμβάλλονται:

                                 «θα)

                                 Μετά το άρθρο 16 παράγραφος 12, προστίθεται η ακόλουθη παράγραφος:
                                 “13)   Τα κράτη ΕΖΕΣ υποβάλλουν τις αιτήσεις σύμφωνα με το άρθρο 16 παράγραφος 5 και παράγραφος 10 στην Εποπτεύουσα Αρχή της ΕΖΕΣ, η οποία τις διαβιβάζει αμελλητί στην Επιτροπή.”.

                                 θβ)

                                 Στο άρθρο 18α παράγραφος 1 προστίθεται το ακόλουθο εδάφιο:
                                 “Η ανακατανομή φορέων εκμετάλλευσης αεροσκαφών στα κράτη ΕΖΕΣ πρέπει να πραγματοποιηθεί κατά το έτος 2011, εφόσον οι φορείς έχουν εκπληρώσει τις υποχρεώσεις τους για το 2010. Διαφορετικό χρονοδιάγραμμα για την ανακατανομή φορέων εκμετάλλευσης αεροσκαφών οι οποίοι είχαν αρχικά διατεθεί σε κράτος μέλος βάσει των κριτηρίων που αναφέρονται στο σημείο β) μπορεί να συμφωνηθεί από το αρχικό εντεταλμένο κράτος, κατόπιν ρητού αιτήματος που υπέβαλε ο φορέας εκμετάλλευσης εντός έξι μηνών από την έγκριση από την Επιτροπή του καταλόγου των φορέων εκμετάλλευσης αεροσκαφών για το σύνολο του ΕΟΧ που προβλέπεται στο άρθρο 18α παράγραφος 3 στοιχείο β). Στην περίπτωση αυτή, η ανακατανομή πραγματοποιείται το αργότερο έως το 2020 όσον αφορά την περίοδο εμπορίας που αρχίζει το 2021.”.

                                 θγ)

                                 Στο άρθρο 18α παράγραφος 3 στοιχείο β), μετά από τη φράση “τους φορείς εκμετάλλευσης αεροσκαφών” προστίθεται η φράση “για το σύνολο του ΕΟΧ”.

                                 θδ)

                                 Στο άρθρο 18β προστίθεται το ακόλουθο εδάφιο:
                                 “Για την άσκηση των καθηκόντων τους δυνάμει της οδηγίας, τα κράτη ΕΖΕΣ και η Εποπτεύουσα Αρχή της ΕΖΕΣ μπορούν να ζητούν τη βοήθεια του Eurocontrol ή άλλου σχετικού οργανισμού και να συνάπτουν προς τούτο κάθε ενδεδειγμένη συμφωνία με τους εν λόγω οργανισμούς”.«

               Άρθρο 2
         Τα κείμενα της οδηγίας 2008/101/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         Άρθρο 3
         Η παρούσα απόφαση αρχίζει να ισχύει την επόμενη ημέρα της τελευταίας κοινοποίησής της προς τη Μεικτή Επιτροπή του ΕΟΧ βάσει του άρθρου 103 παράγραφος 1 της συμφωνίας ΕΟΧ (4).
         Άρθρο 4
         Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

            Βρυξέλλες, … .

                  Για τη Μεικτή Επιτροπή του ΕΟΧ

                  Ο Πρόεδρος

                  Οι Γραμματείς

                  της Μεικτής Επιτροπής του ΕΟΧ

         Κοινή δήλωση των συμβαλλομένων μερών στην απόφαση αριθ. …/2011 για την ενσωμάτωση της οδηγίας 2008/101/ΕΚ στη συμφωνία για τον ΕΟΧ

            «Η οδηγία 2008/101/ΕΚ αναφέρει ότι τα έσοδα από τον εκπλειστηριασμό των δικαιωμάτων στις αεροπορικές μεταφορές. θα πρέπει να χρησιμοποιούνται για την αντιμετώπιση της κλιματικής αλλαγής. Η εφαρμογή αυτής της διάταξης από τα κράτη ΕΖΕΣ δεν θίγει το πεδίο εφαρμογής της συμφωνίας ΕΟΧ.
            Όσον αφορά τις αποφάσεις για τους συντελεστές σύγκρισης βάσει των άρθρων 3ε παράγραφος 3 και 3στ παράγραφος 5 της οδηγίας 2003/87/ΕΚ όπως τροποποιήθηκε με την οδηγία 2008/101/ΕΚ, τα συμβαλλόμενα μέρη θα καταβάλλουν κάθε δυνατή προσπάθεια για να εξασφαλίζουν την ταχεία έγκριση και θέση σε ισχύ απόφασης της Μεικτής Επιτροπής του ΕΟΧ για την ενσωμάτωση κάθε απόφασης της Ευρωπαϊκής Επιτροπής. Για να εξασφαλίζεται η ομοιομορφία του ΕΟΧ και του κοινού του συστήματος εμπορίας δικαιωμάτων εκπομπών, μια κοινή και παράλληλη διαδικασία των συμβαλλομένων μερών θα προηγείται των αποφάσεων της Ευρωπαϊκής Επιτροπής, οι οποίες θα ενσωματώνονται στη συμφωνία για τον ΕΟΧ, εν ανάγκη μέσω γραπτής διαδικασίας.
            Για να εξασφαλίσει σε όλους τους σχετικούς φορείς εκμετάλλευσης αεροσκαφών ένα διαφανές σύστημα εμπορίας δικαιωμάτων εκπομπών στον ΕΟΧ, στις αποφάσεις της για την εφαρμογή της οδηγίας 2008/101/ΕΚ η Ευρωπαϊκή Επιτροπή θα προβλέπει ειδικές ρήτρες στις οποίες θα γίνεται αναφορά στην επέκταση των αποφάσεων στα κράτη ΕΟΧ-ΕΖΕΣ μέσω αποφάσεων της Μεικτής Επιτροπής του ΕΟΧ».

         (1)  ΕΕ L 100 της 10.4.2008, σ. 92.

         (2)  ΕΕ L 275 της 25.10.2003, σ. 32.

         (3)  ΕΕ L 8 της 13.1.2009, σ. 3.

         (4)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2005/8/ΕΚ: Απόφαση της Επιτροπής, της 24ης Ιουνίου 2004, όσον αφορά διαδικασία σύμφωνα με το άρθρο 81 της συνθήκης ΕΚ σχετικά με την υπόθεση COMP/A.38549 — Βελγική Ένωση Αρχιτεκτόνων [κοινοποιηθείσα υπό τον αριθμό Ε(2004) 2180]

text:
               6.1.2005

               EL

               Επίσημη Εφημερίδα της Ευρωπαϊκής Ένωσης

               L 4/10

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 24ης Ιουνίου 2004
   όσον αφορά διαδικασία σύμφωνα με το άρθρο 81 της συνθήκης ΕΚ σχετικά με την υπόθεση COMP/A.38549 — Βελγική Ένωση Αρχιτεκτόνων
   [κοινοποιηθείσα υπό τον αριθμό Ε(2004) 2180]
   (Το κείμενο στην ολλανδική γλώσσα είναι το μόνο αυθεντικό)
   (2005/8/ΕΚ)

         Στις 24 Ιουνίου 2004, η Επιτροπή εξέδωσε απόφαση για την εφαρμογή του άρθρου 81 της συνθήκης ΕΚ. Σύμφωνα με τις διατάξεις του άρθρου 30 του κανονισμού (ΕΚ) αριθ. 1/2003 του Συμβουλίου, η Επιτροπή δημοσιεύει, με την παρούσα, το όνομα των μερών και τα ουσιώδη της απόφασης, συμπεριλαμβανομένων και των κυρώσεων που επεβλήθησαν. Έτσι, λαμβάνεται υπόψη το νόμιμο συμφέρον των επιχειρήσεων περί μη αποκάλυψης του επαγγελματικού απορρήτου. Μη εμπιστευτική απόδοση ολόκληρου του κειμένου στην αυθεντική γλώσσα (NL) και τις γλώσσες εργασίας της Επιτροπής (FR, EN, DE) υπάρχει στον ιστότοπο της ΓΔ Ανταγωνισμός (http://europa.eu.int/comm/competition/index_en.html)

   ΥΠΟΘΕΣΗ

               (1)

               Το Ευρωπαϊκό Συμβούλιο που συνήλθε στη Λισσαβόνα τον Μάρτιο του 2000 εξέδωσε πρόγραμμα οικονομικής μεταρρύθμισης προκειμένου να καταστεί η οικονομία της Ευρωπαϊκής Ένωσης, βασιζόμενη στη γνώση, η πλέον ανταγωνιστική και δυναμική στον κόσμο μέχρι το 2010. Τα ελευθέρια επαγγέλματα καλούνται να διαδραματίσουν σημαντικό ρόλο στη βελτίωση της ανταγωνιστικότητας της ευρωπαϊκής οικονομίας.

               (2)

               Η απόφαση για την κλίμακα ελάχιστων αμοιβών της Βελγικής Ένωσης Αρχιτεκτόνων εγγράφεται στο πλαίσιο της σφαιρικής πολιτικής της Επιτροπής για τις υπηρεσίες γενικώς, και τις παρεχόμενες από τα ελευθέρια επαγγέλματα υπηρεσίες ειδικότερα. Γίνεται, συνεπώς, αναφορά στις προτάσεις οδηγιών για τις υπηρεσίες (1) και για τα επαγγελματικά προσόντα (2), καθώς και στην ανακοίνωση της Επιτροπής για τον ανταγωνισμό στον τομέα των ελευθερίων επαγγελμάτων (3). Στην ανακοίνωση αυτή, η Επιτροπή αναγνωρίζει ότι ένα μέρος των κανόνων που εφαρμόζονται στα ελευθέρια επαγγέλματα είναι αιτιολογημένο, π.χ. για να μειωθεί η διαφορά του βαθμού πληροφόρησης μεταξύ καταναλωτών και παρόχων υπηρεσιών. Θεωρεί, εντούτοις, ότι σε ορισμένες περιπτώσεις θα μπορούσε και θα έπρεπε να εφαρμόζονται μηχανισμοί ευνοϊκότεροι για τον ανταγωνισμό από τους υφιστάμενους σήμερα κανόνες.

               (3)

               Ο τομέας των ελευθερίων επαγγελμάτων χαρακτηρίζεται γενικά από υψηλό επίπεδο κανονιστικών ρυθμίσεων, επιβαλλόμενων από το κράτος ή από επαγγελματικές οργανώσεις. Οι πέντε βασικές κατηγορίες δυνητικά περιοριστικών κανονιστικών ρυθμίσεων στον τομέα των ελευθερίων επαγγελμάτων στην Ευρωπαϊκή Ένωση είναι: i) ο καθορισμός τιμών· ii) οι συνιστώμενες τιμές· iii) οι κανόνες σχετικά με τη διαφήμιση· iv) οι απαιτήσεις εισόδου και τα ειδικά δικαιώματα και v) οι κανόνες που διέπουν τη διάρθρωση των επιχειρήσεων και τις πρακτικές που διέπουν πολλές ειδικότητες.

               (4)

               Όπως οι επιβαλλόμενες τιμές, έτσι και οι συνιστώμενες έχουν σημαντική αρνητική επίπτωση στον ανταγωνισμό. Αρχικά, μπορεί να διευκολύνουν το συντονισμό των τιμών μεταξύ των παρόχων υπηρεσιών. Κατά δεύτερο λόγο, μπορεί να παραπλανήσουν τους καταναλωτές ως προς το επίπεδο λογικών τιμών. Αν και είναι αληθές ότι, τουλάχιστον θεωρητικά, οι συνιστώμενες τιμές μπορούν να παράσχουν χρήσιμες πληροφορίες στους καταναλωτές ως προς το μέσο κόστος των υπηρεσιών, υπάρχουν εντούτοις και άλλες λύσεις για την ανακοίνωση πληροφοριών σχετικών με τις τιμές. Έτσι, η κοινοποίηση πληροφοριών από ανεξάρτητα μέρη (όπως οι οργανώσεις καταναλωτών) σχετικά με τις γενικά εφαρμοζόμενες τιμές ή πληροφορίες βασιζόμενες σε δημοσκοπήσεις μπορούν να αποτελέσουν πιο αξιόπιστο σημείο αναφοράς για τους καταναλωτές, και να επιφέρουν λιγότερες στρεβλώσεις στον ανταγωνισμό.

               (5)

               Με πρωτοβουλία των εθνικών αρχών ανταγωνισμού, οι συνιστώμενες τιμές για αρχιτεκτονικές υπηρεσίες έχουν ήδη καταργηθεί στη Φινλανδία, τη Γαλλία και το Ηνωμένο Βασίλειο.

         ΠΕΡΊΛΗΨΗ

               (6)

               Η κλίμακα των ελάχιστων αμοιβών θεσπίστηκε από το εθνικό συμβούλιο της Βελγικής Ένωσης Αρχιτεκτόνων το 1967 και αποτέλεσε το αντικείμενο πολλών ενημερώσεων, η τελευταία των οποίων, τον Ιούνιο 2002, χαρακτηρίζει την κλίμακα ως «ενδεικτική». Η κλίμακα ορίζει το ελάχιστο ποσό της αμοιβής που οφείλεται σε αρχιτέκτονα για υπηρεσίες παρασχεθείσες στο Βέλγιο υπό την ιδιότητά του ως ανεξάρτητου επαγγελματία.

               (7)

               Στις 3 Νοεμβρίου 2003, η Επιτροπή διαβίβασε στην Ένωση την κοινοποίηση αιτιάσεων, και η ένωση υπέβαλε τις παρατηρήσεις της εμπρόθεσμα και η σχετική ακρόαση διεξήχθη στις 9 Φεβρουαρίου 2004.

               (8)

               Η Επιτροπή εξέθεσε στην απόφασή της τα στοιχεία σχετικά με την ουσία της απόφασης για τη θέσπιση της κλίμακας, το νομικό πλαίσιο εντός του οποίου ελήφθη, και τη συμπεριφορά της ένωσης, βάσει των οποίων η Επιτροπή θεωρεί ότι πρόκειται, στην προκείμενη περίπτωση, για απόφαση ένωσης επιχειρήσεων που έχουν στόχο τον περιορισμό του ανταγωνισμού. Η Επιτροπή καταλήγει σε αυτό το συμπέρασμα ανεξάρτητα από το χαρακτηρισμό της κλίμακας ως «ενδεικτικής» εκ μέρους της ένωσης, και ανεξάρτητα από το γεγονός ότι οι αρχιτέκτονες δε θεώρησαν όλοι την κλίμακα ως υποχρεωτική.

               (9)

               Τα στοιχεία που επιτρέπουν να διαφανεί ότι η κλίμακα είχε ως σκοπό τον περιορισμό του ανταγωνισμού είναι, μεταξύ άλλων, το σκόπιμα κανονιστικό ύφος του τίτλου και των αιτιολογικών σκέψεων στο προοίμιο της κλίμακας, καθώς και το γεγονός ότι η ένωση εκπόνησε και διένεμε επί 18 έτη ένα έντυπο σύμβασης-τύπου που πρόβλεπε ως μόνη επιλογή για τον καθορισμό της αμοιβής μια παραπομπή στην κλίμακα.

               (10)

               Αν και για τη διαπίστωση παραβίασης των διατάξεων του άρθρου 81 παράγραφος. 1 της συνθήκης ΕΚ αρκεί να αποδείξει η Επιτροπή ότι η απόφαση περί θέσπισης της κλίμακας είχε σκοπό των περιορισμό του ανταγωνισμού, η Επιτροπή συγκέντρωσε επίσης και στοιχεία που αποδεικνύουν ότι η κλίμακα εφαρμόστηκε τουλάχιστον μέχρις ενός σημείου.

               (11)

               Σύμφωνα με τη νομολογία του Δικαστηρίου στην υπόθεση Wouters (4), μια απόφαση ένωσης επιχειρήσεων δεν παραβιάζει το άρθρο 81 παράγραφος 1 της συνθήκης αν, παρά τα περιοριστικά του ανταγωνισμού αποτελέσματα που είναι συνυφασμένα με τη ρύθμιση αυτή, είναι αναγκαία για την προσήκουσα άσκηση του επαγγέλματος, όπως αυτό είναι οργανωμένο στο οικείο κράτος μέλος. Η Επιτροπή θεωρεί ότι η θέσπιση (συνιστώμενης) κλίμακας ελάχιστων αμοιβών από την ένωση δεν μπορεί να θεωρηθεί ως αναγκαία για την προσήκουσα άσκηση του αρχιτεκτονικού επαγγέλματος.

               (12)

               Μετά την κοινοποίηση των αιτιάσεων, η ένωση απέσυρε την κλίμακα και έλαβε τα αναγκαία μέτρα γνωστοποίησης. Η Επιτροπή συμπεραίνει, συνεπώς, ότι η παράβαση έλαβε τέλος την ημερομηνία εκείνη. Εκθέτει, εξάλλου, τους λόγους για τους οποίους θεωρεί αιτιολογημένη την επιβολή προστίμου ύψους 100 000 ευρώ.

               (13)

               Στις 14 Ιουνίου 2004, η συμβουλευτική επιτροπή συμφώνησε ομόφωνα με το κείμενο του σχεδίου απόφασης της εφαρμογής του άρθρου 81. Στις 21 Ιουνίου 2004, η συμβουλευτική επιτροπή συμφώνησε ομόφωνα με το προτεινόμενο πρόστιμο. Οι παρατηρήσεις του συμβούλου ακροάσεων επί της διαδικασίας κοινοποιήθηκαν στη συμβουλευτική επιτροπή.

      (1)  Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις υπηρεσίες στην εσωτερική αγορά, COM(2004) 2.

      (2)  Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων (υποβλήθηκε από την Επιτροπή σύμφωνα με το άρθρο 250 παράγραφος 2 της συνθήκης ΕΚ) COM(2004) 317.

      (3)  Έκθεση ανταγωνισμού στον τομέα των ελευθερίων επαγγελμάτων COM(2004) 83 τελικό, της 9ης Φεβρουαρίου 2004.

      (4)  Υπόθεση C-309/99, Wouters, Συλλογή 2002, σ. I-1577.


title: 2011/51/ΕΕ: Απόφαση του Συμβουλίου, της 18ης Ιανουαρίου 2011 , για την υπογραφή της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων, η οποία τροποποιεί τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων

text:
               28.1.2011

               EL

               Επίσημη Εφημερίδα της Ευρωπαϊκής Ένωσης

               L 25/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιανουαρίου 2011
   για την υπογραφή της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων, η οποία τροποποιεί τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων
   (2011/51/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (1) (εφεξής αποκαλούμενη «γεωργική συμφωνία») άρχισε να ισχύει την 1η Ιουνίου 2002.

               (2)

               Το άρθρο 12 της γεωργικής συμφωνίας προβλέπει ότι η γεωργική συμφωνία μπορεί να αναθεωρηθεί κατόπιν αιτήματος εκατέρου των μερών.

               (3)

               Μια κοινή δήλωση σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων επισυνάπτεται στην τελική πράξη της γεωργικής συμφωνίας.

               (4)

               Η Επιτροπή διαπραγματεύτηκε, εξ ονόματος της Ένωσης, συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων (εφεξής αποκαλούμενη «συμφωνία»), η οποία τροποποιεί τη γεωργική συμφωνία με την προσθήκη νέου παραρτήματος 12.

               (5)

               Η απόφαση 2002/309/ΕΚ, Ευρατόμ του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία (2) ορίζει την εσωτερική διαδικασία για τη θέσπιση της θέσης της Ένωσης σχετικά με τα ζητήματα που αποτελούν αντικείμενο αποφάσεων της μεικτής επιτροπής του άρθρου 6 παράγραφος 3 της γεωργικής συμφωνίας. Είναι σκόπιμο να ορισθεί ομοίως η εσωτερική διαδικασία για τη θέσπιση της θέσης της Ένωσης όσον αφορά τα ζητήματα που συνδέονται με το παράρτημα 12 της εν λόγω συμφωνίας.

               (6)

               Η συμφωνία θα πρέπει να υπογραφεί, εξ ονόματος της Ένωσης, υπό την επιφύλαξη της σύναψής της σε μετεγενέστερη ημερομηνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων, η οποία τροποποιεί τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων εγκρίνεται, εξ ονόματος της 'Ενωσης, υπό την επιφύλαξη της σύναψης της εν λόγω συμφωνίας (3).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Ένωσης, τη συμφωνία, υπό την επιφύλαξη της σύναψής της.
   Άρθρο 3
   Όσον αφορά τα ζητήματα που αφορούν το παράρτημα 12 της γεωργικής συμφωνίας και τα προσαρτήματα αυτού, η θέση της Ευρωπαϊκής Ένωσης για τα ζητήματα που αποτελούν αντικείμενο αποφάσεων της μεικτής επιτροπής γεωργίας κατά τα αναφερόμενα στο άρθρο 6 παράγραφος 3 της γεωργικής συμφωνίας θεσπίζεται από την Επιτροπή σύμφωνα με τη διαδικασία που ορίζεται στο άρθρο 15 του κανονισμού (ΕΚ) αριθ. 510/2006 του Συμβουλίου (4).
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 18 Ιανουαρίου 2011.

            Για το Συμβούλιο

            Ο Πρόεδρος

         MATOLCSY Gy.

      (1)  ΕΕ L 114 της 30.4.2002, σ. 132.

      (2)  ΕΕ L 114 της 30.4.2002, σ. 1.

      (3)  Το κείμενο της συμφωνίας θα δημοσιευθεί μαζί με την απόφαση της σύναψής της.

      (4)  ΕΕ L 93 της 31.3.2006, σ. 12.


title: Απόφαση του Ευρωπαϊκού Κοινοβουλίου, της 25ης Νοεμβρίου 2009 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα ΙΙ — Συμβούλιο

text:
               23.1.2010

               EL

               Επίσημη Εφημερίδα της Ευρωπαϊκής Ένωσης

               L 19/7

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 25ης Νοεμβρίου 2009
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα ΙΙ — Συμβούλιο
   (2010/40/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   Έχοντας υπόψη:
   τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
   τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0417/2008) (2),
   την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,
   την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),
   τη δήλωση του Ελεγκτικού Συνεδρίου, σύμφωνα με το άρθρο 248 της συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   την απόφασή του της 23ης Απριλίου 2009 (5) με την οποία αναβάλλεται η χορήγηση απαλλαγής για το οικονομικό έτος 2007, καθώς και το συνοδευτικό ψήφισμα,
   το άρθρο 272 παράγραφος 10, καθώς και τα άρθρα 274, 275 και 276 της συνθήκης ΕΚ,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ειδικότερα τα άρθρα 50, 60, 86, 145, 146 και 147,
   την απόφαση αριθ. 190/2003 του γενικού γραμματέα του Συμβουλίου/Ύπατου Εκπροσώπου για την κοινή εξωτερική πολιτική και πολιτική ασφάλειας σχετικά με την επιστροφή των εξόδων ταξιδίου των αντιπροσώπων των μελών του Συμβουλίου,
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (7),
   το άρθρο 77 και το παράρτημα VI του κανονισμού του,
   την πρώτη έκθεση της Επιτροπής Ελέγχου των Προϋπολογισμών (A6-0150/2009),
   τη δεύτερη έκθεση της Επιτροπής Ελέγχου του Προϋπολογισμού (Α7-0047/2009),

               1.

               χορηγεί απαλλαγή στον γενικό γραμματέα του Συμβουλίου για την εκτέλεση του προϋπολογισμού του Συμβουλίου για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 255 της 26.9.2009, σ. 18.

      (6)  ΕΕ L 248 της 16.9.2002, σ. 1.

      (7)  ΕΕ C 139 της 14.6.2006, σ. 1.
    ---documentbreak---

               23.1.2010

               EL

               Επίσημη Εφημερίδα της Ευρωπαϊκής Ένωσης

               L 19/9

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 25ης Νοεμβρίου 2009
   σχετικά με τις παρατηρήσεις που αποτελούν αναπόσπαστο τμήμα της απόφασης σχετικά με τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα II — Συμβούλιο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
   τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0417/2008) (2),
   την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,
   την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),
   τη δήλωση του Ελεγκτικού Συνεδρίου, σύμφωνα με το άρθρο 248 της συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   την απόφασή του της 23ης Απριλίου 2009 (5) με την οποία αναβάλλεται η χορήγηση απαλλαγής για το οικονομικό έτος 2007, καθώς και το συνοδευτικό ψήφισμα,
   το άρθρο 272 παράγραφος 10, καθώς και τα άρθρα 274, 275 και 276 της συνθήκης ΕΚ,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ειδικότερα τα άρθρα 50, 60, 86, 145, 146 και 147,
   την απόφαση αριθ. 190/2003 του γενικού γραμματέα/Ύπατου Εκπροσώπου του Συμβουλίου σχετικά με την επιστροφή των εξόδων ταξιδίου των αντιπροσώπων των μελών του Συμβουλίου,
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (7),
   το άρθρο 77 και το παράρτημα VI του κανονισμού του,
   την πρώτη έκθεση της Επιτροπής Ελέγχου των Προϋπολογισμών (A6-0150/2009),
   τη δεύτερη έκθεση της Επιτροπής Ελέγχου του Προϋπολογισμού (Α7-0047/2009),

               1.

               τονίζει ότι το Συμβούλιο ικανοποίησε τα τρία πλέον σημαντικά αιτήματα που διατύπωσε το Κοινοβούλιο στο ψήφισμά του της 23ης Απριλίου 2009 (8), συγκεκριμένα:

                           α)

                           συνεδρίαση της 24ης Σεπτεμβρίου 2009 του προέδρου, του εισηγητή και των συντονιστών της αρμόδιας κοινοβουλευτικής επιτροπής με εκπροσώπους της σουηδικής προεδρίας και του γενικού γραμματέα του Συμβουλίου για να συζητηθεί η εκτέλεση του προϋπολογισμού του Συμβουλίου για το 2007 [παράγραφος 21 στοιχείο α) του ψηφίσματος]·

                           β)

                           γραπτές απαντήσεις στις ερωτήσεις του Κοινοβουλίου όσον αφορά την εκτέλεση του προϋπολογισμού του Συμβουλίου για το 2007 (παράγραφος 22 του ψηφίσματος)·

                           γ)

                           δημοσίευση στην ιστοσελίδα του Συμβουλίου των σχετικών εγγράφων που αφορούν την εκτέλεση του προϋπολογισμού του Συμβουλίου, περιλαμβανομένων των απαντήσεων σε επιμέρους ερωτήσεις του Κοινοβουλίου (παράγραφος 4 του ψηφίσματος)·

               2.

               θεωρεί ότι το Κοινοβούλιο εκπλήρωσε το καθήκον που έχει αναλάβει να εγγυάται τη μέγιστη δυνατή διαφάνεια και απόδοση λογαριασμού όσον αφορά τη χρήση των χρημάτων των φορολογουμένων·

               3.

               καλεί το Συμβούλιο να συνεχίσει να βελτιώνει περαιτέρω τη συνεργασία με τις αρμόδιες επιτροπές του Κοινοβουλίου βάσει της πρόσφατης πρακτικής του·

               4.

               ζητεί από τα θεσμικά όργανα να συντάξουν και να περιλάβουν στη διοργανική συμφωνία παράρτημα που θα ασχολείται ειδικά με τη διαδικασία απαλλαγής για το Συμβούλιο·

               5.

               καλεί την αρμόδια επιτροπή του, στο πλαίσιο της επόμενης διαδικασίας απαλλαγής για το Συμβούλιο, να εξακριβώσει εάν σημειώνεται πρόοδος στα ακόλουθα θέματα:

                           —

                           κλείσιμο όλων των εκτός προϋπολογισμού λογαριασμών του Συμβουλίου σύμφωνα με τις συστάσεις του εσωτερικού ελεγκτή του Συμβουλίου·

                           —

                           βελτίωση της εξακρίβωσης των τιμολογίων μετά τη σύσταση του εσωτερικού ελεγκτή του Συμβουλίου·

                           —

                           δημοσίευση όλων των διοικητικών αποφάσεων όταν χρησιμοποιούνται ως νομική βάση για γραμμές του προϋπολογισμού·

                           —

                           διαβίβαση στο Κοινοβούλιο και στην αρμόδια επιτροπή του της ετήσιας έκθεσης δραστηριοτήτων του Συμβουλίου, όπως απαιτείται από το άρθρο 60 παράγραφος 7 του δημοσιονομικού κανονισμού, σύμφωνα με την πρακτική που έχουν υιοθετήσει τώρα όλα τα άλλα θεσμικά όργανα·

                           —

                           πλήρης εξήγηση της ανάγκης μεταφοράς χρημάτων από μια γραμμή σε άλλη εντός του προϋπολογισμού του Συμβουλίου·

                           —

                           παροχή γραπτών απαντήσεων απευθείας και χωρίς περιττή καθυστέρηση σε σχετικές ερωτήσεις που θέτουν η αρμόδια επιτροπή του Κοινοβουλίου και ο εισηγητής του·

                           —

                           διαθεσιμότητα και προθυμία του Συμβουλίου να παράσχει προφορική εξήγηση στην αρμόδια επιτροπή του Κοινοβουλίου, βάσει αυτών των γραπτών απαντήσεων, σε περίπτωση που αυτή ζητήσει περαιτέρω διευκρινίσεις·

               6.

               επαναλαμβάνει το αίτημα που διατύπωσε στο ψήφισμά του της 23ης Απριλίου 2009 προς το Ευρωπαϊκό Ελεγκτικό Συνέδριο να προσέχει ιδιαίτερα, στις επόμενες ετήσιες εκθέσεις, την εκτέλεση του προϋπολογισμού του Συμβουλίου.

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 255 της 26.9.2009, σ. 18.

      (6)  ΕΕ L 248 της 16.9.2002, σ. 1.

      (7)  ΕΕ C 139 της 14.6.2006, σ. 1.

      (8)  ΕΕ L 255 της 26.9.2009, σ. 19.


title: 2013/589/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/271

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011
   (2013/589/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον Κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του Κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (4), και ιδίως το άρθρο 19,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0078/2013),

               1.

               εγκρίνει το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 129.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 208 της 5.8.2002, σ. 1.

      (5)  ΕΕ L 357 της 31.12.2002, σ. 72.


title: Απόφαση 2013/517/ΚΕΠΠΑ του Συμβουλίου, της 21ης Οκτωβρίου 2013 , σχετικά με την ενωσιακή υποστήριξη των δραστηριοτήτων του Διεθνούς Οργανισμού Ατομικής Ενέργειας στους τομείς της πυρηνικής ασφάλειας και της εξακρίβωσης και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

text:
               23.10.2013

               EL

               Επίσημη Εφημερίδα της Ευρωπαϊκής Ένωσης

               L 281/6

         ΑΠΌΦΑΣΗ 2013/517/ΚΕΠΠΑ ΤΟΥ ΣΥΜΒΟΥΛΊΟΥ
   της 21ης Οκτωβρίου 2013
   σχετικά με την ενωσιακή υποστήριξη των δραστηριοτήτων του Διεθνούς Οργανισμού Ατομικής Ενέργειας στους τομείς της πυρηνικής ασφάλειας και της εξακρίβωσης και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 26 παράγραφος 2 και το άρθρο 31 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 12 Δεκεμβρίου 2003 το Ευρωπαϊκό Συμβούλιο υιοθέτησε τη στρατηγική της ΕΕ κατά της διάδοσης όπλων μαζικής καταστροφής (η «στρατηγική»), η οποία περιλαμβάνει, στο κεφάλαιο III, κατάλογο μέτρων που πρέπει να ληφθούν τόσο εντός της Ένωσης όσο και σε τρίτες χώρες για την καταπολέμηση της διάδοσης αυτής.

               (2)

               Η Ένωση υλοποιεί ενεργά τη στρατηγική αυτή και θέτει σε εφαρμογή τα μέτρα που απαριθμούνται στο κεφάλαιο III, ιδίως μέσω της διάθεσης οικονομικών πόρων για την υποστήριξη ειδικών έργων που εκτελούνται από πολυμερή όργανα, όπως ο Διεθνής Οργανισμός Ατομικής Ενέργειας (ΔΟΑΕ).

               (3)

               Το Συμβούλιο εξέδωσε, στις 17 Νοεμβρίου 2003, την κοινή θέση 2003/805/ΚΕΠΠΑ για την καθολική ισχύ και την ενίσχυση των πολυμερών συμφωνιών στον τομέα της μη διάδοσης των όπλων μαζικής καταστροφής καθώς και των φορέων τους (1). Η εν λόγω κοινή θέση έχει ως στόχο, μεταξύ άλλων, την προώθηση της σύναψης γενικών συμφωνιών διασφαλίσεων του ΔΟΑΕ και πρόσθετων πρωτοκόλλων και δεσμεύει την Ένωση να εργασθεί ούτως ώστε οι γενικές συμφωνίες διασφαλίσεων του ΔΟΑΕ και τα πρόσθετα πρωτόκολλα να καταστούν πρότυπο για το σύστημα εξακρίβωσης του ΔΟΑΕ.

               (4)

               Στις 17 Μαΐου 2004 το Συμβούλιο εξέδωσε την κοινή δράση 2004/495/ΚΕΠΠΑ σχετικά με την υποστήριξη των δραστηριοτήτων του ΔΟΑΕ δυνάμει του προγράμματός του για την πυρηνική ασφάλεια και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (2).

               (5)

               Στις 18 Ιουλίου 2005 το Συμβούλιο εξέδωσε την κοινή δράση 2005/574/ΚΕΠΠΑ σχετικά με την υποστήριξη των δραστηριοτήτων του ΔΟΑΕ στους τομείς της πυρηνικής ασφάλειας και της εξακρίβωσης και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (3).

               (6)

               Στις 12 Ιουνίου 2006 το Συμβούλιο εξέδωσε την κοινή δράση 2006/418/ΚΕΠΠΑ σχετικά με την υποστήριξη των δραστηριοτήτων του ΔΟΑΕ στους τομείς της πυρηνικής ασφάλειας και της εξακρίβωσης και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (4).

               (7)

               Στις 14 Απριλίου 2008 το Συμβούλιο εξέδωσε την κοινή δράση 2008/314/ΚΕΠΠΑ σχετικά με την υποστήριξη των δραστηριοτήτων του ΔΟΑΕ στους τομείς της πυρηνικής ασφάλειας και της εξακρίβωσης και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (5).

               (8)

               Στις 27 Σεπτεμβρίου 2010 το Συμβούλιο εξέδωσε την απόφαση 2010/585/ΚΕΠΠΑ σχετικά με την υποστήριξη των δραστηριοτήτων του ΔΟΑΕ στους τομείς της πυρηνικής ασφάλειας και της εξακρίβωσης και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (6).

               (9)

               Η ενίσχυση του ελέγχου των πηγών υψηλής ραδιενέργειας σύμφωνα με τη δήλωση της ομάδας των 8 και το πρόγραμμα δράσης για προστασία των πηγών ραδιενέργειας, που θεσπίστηκε το 2003 στη σύνοδο κορυφής του Εβιάν, παραμένει ένας σημαντικός στόχος για την Ένωση, ο οποίος θα επιδιωχθεί μέσω της προσέγγισης προς τρίτες χώρες.

               (10)

               Στις 8 Ιουλίου 2005 τα κράτη μέρη και η Ευρωπαϊκή Κοινότητα Ατομικής Ενέργειας συμφώνησαν, με συναίνεση, να τροποποιήσουν τη σύμβαση για τη φυσική προστασία του πυρηνικού υλικού (CPPNM) προκειμένου να επεκταθεί το πεδίο εφαρμογής της ώστε να καλύπτει το πυρηνικό υλικό και τις εγκαταστάσεις σε ειρηνική εγχώρια χρήση και σε αποθήκευση, καθώς και σε μεταφορά, και να υποχρεωθούν τα κράτη μέρη να επιβάλλουν ποινικές κυρώσεις στις παραβάσεις.

               (11)

               Στις 7 Ιουλίου 2007 άρχισε να ισχύει η διεθνής σύμβαση για την εξάλειψη των πράξεων πυρηνικής τρομοκρατίας. Η σύμβαση απαιτεί από τα κράτη μέρη να θεσπίσουν νομοθετικές πράξεις για την ποινικοποίηση των παραβάσεων που αναφέρονται σε αυτή.

               (12)

               Ο ΔΟΑΕ επιδιώκει τους ίδιους στόχους με εκείνους που εκτίθενται στις αιτιολογικές σκέψεις 3 έως 11 της παρούσας απόφασης. Αυτό συμβαίνει μέσω της εφαρμογής του προγράμματός του για την πυρηνική ασφάλεια, το οποίο χρηματοδοτείται με εθελοντικές συνεισφορές στο ταμείο για την πυρηνική ασφάλεια του ΔΟΑΕ.

               (13)

               H Ένωση συμμετέχει στην Παγκόσμια Σύνοδο Κορυφής για την Πυρηνική Ασφάλεια και δεσμεύεται να ενισχύσει περαιτέρω τις προσπάθειές της που αποσκοπούν στο να βελτιώσει την πυρηνική ασφάλεια και να συνδράμει τρίτες χώρες στον τομέα αυτό. Η Ένωση χαιρετίζει τις πρόσφατες ενέργειες για την ενίσχυση του Προγράμματος Πυρηνικής Ασφάλειας του ΔΟΑΕ καθώς και τη διεθνή διάσκεψη για την πυρηνική ασφάλεια που οργάνωσε ο ΔΟΑΕ από 1 έως 5 Ιουλίου 2013. Η Ένωση στοχεύει στη διατήρηση της βιωσιμότητας και της αποτελεσματικότητας της εφαρμογής των προηγούμενων κοινών δράσεων και αποφάσεων του Συμβουλίου για τη στήριξη των σχεδίων πυρηνικής ασφάλειας του ΔΟΑΕ και είναι αποφασισμένη να παράσχει περαιτέρω στήριξη ενόψει της έγκρισης του Σχεδίου Πυρηνικής Ασφάλειας του ΔΟΑΕ 2014-2017. Θα πρέπει να αναληφθεί στενός συντονισμός με την πρωτοβουλία Χημικών, Βιολογικών, Ραδιολογικών και Πυρηνικών (ΧΒΡΠ) κέντρων αριστείας της ΕΕ, καθώς και με άλλες πρωτοβουλίες και προγράμματα για να αποφευχθούν αλληλοεπικαλύψεις και να μεγιστοποιηθεί η σχέση κόστους/αποτελεσματικότητας και η συνεχιζόμενη μείωση των κινδύνων.

               (14)

               Η τεχνική εφαρμογή της παρούσας απόφασης θα πρέπει να ανατεθεί στον ΔΟΑΕ, ο οποίος, με βάση τη μακροχρόνια και ευρέως αναγνωρισμένη τεχνογνωσία του στον τομέα της πυρηνικής ασφάλειας, θα μπορούσε να ενισχύσει σημαντικά τις σχετικές δυνατότητες στις χώρες-στόχο. Τα έργα, όπως υποστηρίζονται από την Ένωση, μπορούν να χρηματοδοτηθούν μόνο με εθελοντικές συνεισφορές στο ταμείο του ΔΟΑΕ για την πυρηνική ασφάλεια. Οι συνεισφορές αυτές που θα παρέχει η Ένωση θα συμβάλουν ουσιαστικά ώστε ο ΔΟΑΕ να μπορέσει να διαδραματίσει καίριο ρόλο στον τομέα της πυρηνικής ασφάλειας, υποστηρίζοντας τις προσπάθειες των χωρών να εκπληρώσουν τις υποχρεώσεις τους όσον αφορά την πυρηνική ασφάλεια, όπως αναγνωρίζεται επίσης στο πλαίσιο της Παγκόσμιας Συνόδου Κορυφής για την Πυρηνική Ασφάλεια,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τους σκοπούς της άμεσης υλοποίησης στην πράξη ορισμένων στοιχείων της στρατηγικής της ΕΕ κατά της διάδοσης όπλων μαζικής καταστροφής, η Ένωση υποστηρίζει τις δραστηριότητες του ΔΟΑΕ που διεξάγονται στους τομείς της πυρηνικής ασφάλειας και εξακρίβωσης για την προώθηση των ακόλουθων στόχων:

               α)

               επίτευξη προόδου στην κατεύθυνση της καθολίκευσης των διεθνών νομοθετημάτων για τη μη διάδοση και την πυρηνική ασφάλεια, συμπεριλαμβανομένων των γενικών συμφωνιών διασφαλίσεων του ΔΟΑΕ και των πρόσθετων πρωτοκόλλων·

               β)

               ενίσχυση της προστασίας των ευαίσθητων υλικών και εξοπλισμών καθώς και της συναφούς τεχνολογίας που μπορούν να αποτελέσουν αντικείμενο διάδοσης, παρέχοντας νομοθετική και κανονιστική συνδρομή στον τομέα της πυρηνικής ασφάλειας και των διασφαλίσεων·

               γ)

               βελτίωση της ανίχνευσης και της αντιμετώπισης της παράνομης διακίνησης πυρηνικών και άλλων ραδιενεργών υλικών.

         2.   Τα έργα του ΔΟΑΕ που αντιστοιχούν σε μέτρα της στρατηγικής αποσκοπούν σε:

               —

               διασφάλιση της βιωσιμότητας και της αποτελεσματικότητας της στήριξης που έχει παρασχεθεί με προηγούμενες κοινές δράσεις και αποφάσεις του Συμβουλίου,

               —

               ενίσχυση της εσωτερικής υποδομής υποστήριξης της πυρηνικής ασφάλειας των κρατών,

               —

               ενίσχυση των νομοθετικών και κανονιστικών πλαισίων των κρατών,

               —

               ενίσχυση των συστημάτων και μέτρων πυρηνικής ασφάλειας για πυρηνικά και άλλα ραδιενεργά υλικά,

               —

               ενίσχυση της θεσμικής υποδομής και ικανότητας των κρατών να αντιμετωπίζουν πυρηνικά και ραδιενεργά υλικά εκτός του ρυθμιστικού ελέγχου,

               —

               υποστήριξη της επίγνωσης και ενίσχυση της απόκρισης και της ανθεκτικότητας των κρατών όσον αφορά το έγκλημα στον κυβερνοχώρο που έχει επιπτώσεις στην πυρηνική ασφάλεια,

               —

               περαιτέρω ανάπτυξη της ικανότητας των εργαστηρίων να υποστηρίζουν την αξιολόγηση των τεχνολογιών βιομηχανικού ελέγχου και των ηλεκτρονικών τεχνολογιών σε επίπεδο συστήματος που χρησιμοποιούνται για τον εντοπισμό τρωτών σημείων του πυρηνικού εγκλήματος στον κυβερνοχώρο και αξιοποίηση και αύξηση της επίγνωσης για τα εν λόγω θέματα, συμπεριλαμβανομένης της συμμετοχής σε περιφερειακές ανταλλαγές, καθώς και της χρησιμοποίησης αντισταθμιστικών μέτρων ή μέτρων αποκατάστασης.

         Η επιλογή των δικαιούχων κρατών και έργων γίνεται από το Συμβούλιο, βάσει συνολικής αξιολόγησης του ΔΟΑΕ όσον αφορά τις ανάγκες και διάφορα άλλα ζητήματα, με σκοπό τη διασφάλιση του μέγιστου αντικτύπου της δράσης.
   Στο παράρτημα παρατίθεται λεπτομερής περιγραφή των έργων.
   Άρθρο 2
   1.   Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφάλειας («ΥΕ») είναι υπεύθυνη για την εφαρμογή της παρούσας απόφασης.
   2.   Τα έργα που αναφέρονται στο άρθρο 1 παράγραφος 2 υλοποιούνται από τον ΔΟΑΕ ως φορέα υλοποίησης. Εκτελεί το καθήκον αυτό με ευθύνη της ΥΕ. Προς τούτο, η ΥΕ συνομολογεί τις απαραίτητες ρυθμίσεις με τον ΔΟΑΕ.
   Άρθρο 3
   1.   Το ποσόν δημοσιονομικής αναφοράς για την εκτέλεση των έργων που αναφέρονται στο άρθρο 1 παράγραφος 2 ανέρχεται σε 8 050 000 EUR.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Προς τούτο, συνάπτει χρηματοδοτική συμφωνία με τον ΔΟΑΕ. Η χρηματοδοτική συμφωνία ορίζει ότι ο ΔΟΑΕ εξασφαλίζει προβολή της συνεισφοράς της Ένωσης, ανάλογη προς το ύψος της.
   4.   Η Επιτροπή προσπαθεί να συνάψει τη χρηματοδοτική συμφωνία που αναφέρεται στην παράγραφο 3, το ταχύτερο δυνατόν, μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της χρηματοδοτικής συμφωνίας.
   Άρθρο 4
   1.   Η YE υποβάλλει έκθεση στο Συμβούλιο σχετικά με την εφαρμογή της παρούσας απόφασης βάσει τακτικών εκθέσεων που εκπονεί ο ΔΟΑΕ. Οι εκθέσεις αυτές αποτελούν τη βάση για την αξιολόγηση του Συμβουλίου.
   2.   Η Επιτροπή παρέχει πληροφορίες σχετικά με τις χρηματοδοτικές πτυχές της υλοποίησης των έργων που αναφέρονται στο άρθρο 1 παράγραφος 2.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.
   Λήγει 36 μήνες μετά την ημερομηνία σύναψης της χρηματοδοτικής συμφωνίας μεταξύ της Επιτροπής και του ΔΟΑΕ ή μετά 12 μήνες από την ημερομηνία της έκδοσής της εάν δεν έχει συναφθεί χρηματοδοτική συμφωνία πριν από την ημερομηνία αυτή.

      Λουξεμβούργο, 21 Οκτωβρίου 2013.

            Για το Συμβούλιο

            Η Πρόεδρος

         C. ASHTON

      (1)  ΕΕ L 302 της 20.11.2003, σ. 34.

      (2)  ΕΕ L 182 της 19.5.2004, σ. 46.

      (3)  ΕΕ L 193 της 23.7.2005, σ. 44.

      (4)  ΕΕ L 165 της 17.6.2006, σ. 20.

      (5)  ΕΕ L 107 της 17.4.2008, σ. 62, όπως διορθώθηκε από την ΕΕ L 212 της 7.8.2008.

      (6)  ΕΕ L 259 της 1.10.2010, σ. 10.

      ΠΑΡΑΡΤΗΜΑ

         Υποστήριξη της Ένωσης προς τις δραστηριότητες του ΔΟΑΕ που διεξάγονται στους τομείς της πυρηνικής ασφάλειας και εξακρίβωσης και στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής

         Επιλεξιμότητα και επιλογή των δικαιούχων κρατών

      Στα κράτη που μπορούν να λάβουν υποστήριξη στο πλαίσιο της παρούσας απόφασης περιλαμβάνονται όλα τα κράτη μέλη του ΔΟΑΕ, καθώς και άλλες χώρες που έχουν ανάγκη υποστήριξης στον τομέα της πυρηνικής ασφάλειας, υπό την προϋπόθεση λήψης μεταγενέστερης απόφασης από την Ένωση, βάσει πρότασης του ΔΟΑΕ, για την ανάληψη δράσης κατά προτεραιότητα.
      Η επιλογή των δικαιούχων κρατών και των έργων που θα υλοποιηθούν θα γίνεται βάσει συνολικής αξιολόγησης του ΔΟΑΕ όσον αφορά τις ανάγκες και άλλα σχετικά ζητήματα (Αξιολόγηση και φάση προετοιμασίας της απόφασης), από τα σχετικά όργανα του Συμβουλίου της ΕΕ, με σκοπό την εξασφάλιση του μέγιστου αντικτύπου της δράσης. Θα πρέπει να αναληφθεί στενός συντονισμός με την πρωτοβουλία κέντρων αριστείας ΧΒΡΠ της ΕΕ, καθώς και με άλλες πρωτοβουλίες και προγράμματα για να αποφευχθούν αλληλοεπικαλύψεις και να μεγιστοποιηθεί η σχέση κόστους/αποτελεσματικότητας και η συνεχιζόμενη μείωση των κινδύνων. Η χρήση πόρων για συγκεκριμένες δραστηριότητες θα είναι σύμφωνη με τις προτεραιότητες της Ένωσης και θα υπόκειται σε τακτική προηγούμενη διαβούλευση.
      Τα έργα θα υλοποιηθούν στα επιλεγμένα κράτη και μπορούν να περιλαμβάνουν δραστηριότητες στους ακόλουθους επτά τομείς:

                  1.

                  Βιωσιμότητα και αποτελεσματικότητα της στήριξης που έχει παρασχεθεί με προηγούμενες κοινές δράσεις και αποφάσεις του Συμβουλίου.

                  2.

                  Ενίσχυση της εσωτερικής υποδομής υποστήριξης της πυρηνικής ασφάλειας των κρατών.

                  3.

                  Ενίσχυση του νομοθετικού και κανονιστικού πλαισίου των κρατών.

                  4.

                  Ενίσχυση των συστημάτων και μέτρων πυρηνικής ασφάλειας για πυρηνικά και άλλα ραδιενεργά υλικά.

                  5.

                  Ενίσχυση της θεσμικής υποδομής και ικανότητας των κρατών να αντιμετωπίζουν πυρηνικά και ραδιενεργά υλικά εκτός του ρυθμιστικού ελέγχου.

                  6.

                  Υποστήριξη της επίγνωσης και ενίσχυση της απόκρισης και της ανθεκτικότητας των κρατών όσον αφορά το έγκλημα στον κυβερνοχώρο που έχει επιπτώσεις στην πυρηνική ασφάλεια.

                  7.

                  Ανάπτυξη της ικανότητας των εργαστηρίων για τον προσδιορισμό του πυρηνικού εγκλήματος στον κυβερνοχώρο.

            I.   ΑΞΙΟΛΟΓΗΣΗ ΚΑΙ ΦΑΣΗ ΠΡΟΕΤΟΙΜΑΣΙΑΣ ΤΩΝ ΑΠΟΦΑΣΕΩΝ
      Σκοπός

                  —

                  Ο ΔΟΑΕ προβαίνει σε αξιολόγηση των αναγκών των δικαιούχων κρατών για την ενίσχυση της πυρηνικής ασφάλειας στις εν λόγω χώρες, χρησιμοποιώντας τη μεθοδολογία και τα κριτήρια που αναπτύχθηκαν δυνάμει της απόφασης 2010/585/ΚΕΠΠΑ. Η αξιολόγηση αυτή θα καλύπτει τα σχετικά κριτήρια και των επτά τομέων που αναφέρονται ανωτέρω.

                  —

                  Τα αποτελέσματα της συνολικής αξιολόγησης και άλλα σχετικά ζητήματα χρησιμοποιούνται ως βάση για την επιλογή των κρατών στα οποία θα υλοποιούνται τα έργα.

            Αποτελέσματα

                  —

                  Παροχή επισκόπησης των αποτελεσμάτων της αξιολόγησης των αναγκών για τη στήριξη της πυρηνικής ασφάλειας στα δικαιούχα κράτη, τόσο στο επίπεδο του κράτους όσο και στις επιμέρους εγκαταστάσεις, τοποθεσίες, μεταφορές ή άλλες εφαρμογές στις οποίες χρησιμοποιείται ή αποθηκεύεται πυρηνικό και ραδιενεργό υλικό, συμπεριλαμβανομένης της υποδομής για την αντιμετώπιση υλικού εκτός του ρυθμιστικού ελέγχου.

                  —

                  Και για τους επτά τομείς που αναφέρονται ανωτέρω, θα πρέπει να προσδιορίζονται τα δικαιούχα κράτη και τα έργα και να παρέχεται κατάλογος των προτεινόμενων δικαιούχων κρατών και των δικαιούχων σε αναμονή (δεύτερη προτεραιότητα) που πρόκειται να λάβουν στήριξη στο πλαίσιο της παρούσας απόφασης του Συμβουλίου.

            Ο ΔΟΑΕ θα εκτελέσει μέρος αυτών των εργασιών βάσει συγχρηματοδότησης, συμβάλλοντας με περίπου το 1 % του συνολικού επιλέξιμου κόστους του έργου. Οι εν λόγω εργασίες θα διεξάγονται με βάση τη σχετική εμπειρογνωμοσύνη του ΔΟΑΕ.
      II.   ΦΑΣΗ ΥΛΟΠΟΙΗΣΗΣ ΤΩΝ ΕΡΓΩΝ ΠΡΟΤΕΡΑΙΟΤΗΤΑΣ
      Τομέας 1:   Βιωσιμότητα και αποτελεσματικότητα της στήριξης που έχει παρασχεθεί με προηγούμενες κοινές δράσεις και αποφάσεις του Συμβουλίου
      Στρατηγικός στόχος
      Η διατήρηση της βιωσιμότητας και της αποτελεσματικότητας της εφαρμογής των προηγούμενων κοινών δράσεων και αποφάσεων του Συμβουλίου που βασίζονται στα σχέδια πυρηνικής ασφάλειας του ΔΟΑΕ που έχουν σχεδιασθεί:

                  —

                  Να συμβάλλουν στην καθολική προσπάθεια να επιτευχθεί παγκόσμια, αποτελεσματική ασφάλεια οπουδήποτε πυρηνικό ή άλλο ραδιενεργό υλικό τελεί σε χρήση, αποθήκευση και/ή μεταφορά, και των σχετικών εγκαταστάσεων, παρέχοντας υποστήριξη σε κράτη, κατ’ αίτησή τους, στις προσπάθειές τους να καθιερώσουν και να διατηρήσουν αποτελεσματική πυρηνική ασφάλεια μέσω βοήθειας για τη δημιουργία υποδομής, καθοδήγησης, ανάπτυξης ανθρώπινου δυναμικού, βιωσιμότητας και μείωσης του κινδύνου.

                  —

                  Να βοηθήσουν στην προσχώρηση σε διεθνείς νομικές πράξεις σχετικές με την πυρηνική ασφάλεια και στην εφαρμογή τους, καθώς και στην ενίσχυση της διεθνούς συνεργασίας και του συντονισμού της βοήθειας που δίδεται μέσω διμερών προγραμμάτων και άλλων διεθνών πρωτοβουλιών κατά τρόπο που θα συνέβαλλε επίσης στη διευκόλυνση της ασφαλούς, ακίνδυνης και ειρηνικής χρήσης της πυρηνικής ενέργειας και εφαρμογών με ραδιενεργές ουσίες.

                  —

                  Να προσδιορίσουν τα δικαιούχα κράτη, χρησιμοποιώντας παράλληλα αποτελέσματα των αποστολών αξιολόγησης, υφιστάμενες πληροφορίες του ΔΟΑΕ και συζητήσεις μεταξύ του κράτους και του ΔΟΑΕ.

            Σκοπός

                  —

                  Εξασφάλιση της βιωσιμότητας, της συνεχούς αποτελεσματικότητας και του αντικτύπου που προβλέπονται από προηγούμενες κοινές δράσεις και αποφάσεις του Συμβουλίου, συμπεριλαμβανομένων των τεχνικών συστημάτων, του ανθρώπινου δυναμικού και των δραστηριοτήτων εδραίωσης ή επαναπατρισμού.

                  —

                  Αξιοποίηση των οφελών από διεθνή, περιφερειακή και εθνική στήριξη και δραστηριότητες για την παροχή ποιοτικών ανθρώπινων πόρων, τεχνικής και επιστημονικής στήριξης μέσω της αποτελεσματικής χρήσης των πόρων.

            Αποτελέσματα

                  —

                  Αξιολόγηση για τη βιωσιμότητα, την αποτελεσματικότητα και τον αντίκτυπο καθηκόντων που υλοποιήθηκαν μέσω προηγούμενων κοινών δράσεων και αποφάσεων του Συμβουλίου.

                  —

                  Ανάπτυξη και παροχή ενός συστήματος εξασφάλισης της ποιότητας, συμπεριλαμβανομένης της δοκιμαστικής και πειραματικής εφαρμογής του, για κράτη που έχουν λάβει υποστήριξη πυρηνικής ασφάλειας.

                  —

                  Προσδιορισμός της περαιτέρω βοήθειας που θα ήταν απαραίτητη προκειμένου να διατηρηθεί ή να εξασφαλισθεί η επιδιωκόμενη βιωσιμότητα των βελτιώσεων της πυρηνικής ασφάλειας.

                  —

                  Παροχή υποστήριξης για τη διατήρηση λειτουργικού εξοπλισμού και ικανού προσωπικού, μέσω περαιτέρω βοήθειας για τη θεσμοθέτηση της τοπικής ικανότητας διατήρησης του εξοπλισμού, της επισκευής δυσλειτουργικού εξοπλισμού ή της αντικατάστασης εξαρτημάτων που έχουν υποστεί βλάβες, καθώς και για την εξασφάλιση όσο το δυνατόν μεγαλύτερης συμμετοχής των κρατών στις προσπάθειες περιφερειακής ανάπτυξης των ικανοτήτων.

                  —

                  Αξιόπιστη πρόσβαση σε ικανό προσωπικό μέσω της παροχής κατάρτισης και εκπαίδευσης.

            Τομέας 2:   Ενίσχυση της εσωτερικής υποδομής υποστήριξης της πυρηνικής ασφάλειας των κρατών
      Στρατηγικός στόχος
      Τα προγράμματα του ΔΟΑΕ βοηθούν τα κράτη να ενσωματώσουν πολλές δραστηριότητες που διασφαλίζουν τη βιωσιμότητα βελτιώσεων της πυρηνικής ασφάλειας. Παρέχεται ανάπτυξη των ανθρώπινων πόρων που καλύπτει τόσο την κατάρτιση όσο και ακαδημαϊκά εκπαιδευτικά προγράμματα για την αντιμετώπιση του φάσματος των εθνικών και περιφερειακών ευθυνών. Ο ΔΟΑΕ παρέχει επίσης στήριξη στα κράτη που επιθυμούν να αναπτύξουν κέντρα υποστήριξης πυρηνικής ασφάλειας (ΚΥΠΑ) που έχουν σχεδιασθεί για να διευκολύνουν την ανάπτυξη των ανθρώπινων πόρων και να παρέχουν υπηρεσίες τεχνικής υποστήριξης, όπως εξοπλισμό και συντήρηση, σε εθνικό και περιφερειακό επίπεδο.
      Σκοπός

                  —

                  Ανάπτυξη και επανεξέταση, σε συνεργασία και συντονισμό με τις αρμόδιες κρατικές αρχές και άλλες πρωτοβουλίες της ΕΕ, ενός εθνικού ολοκληρωμένου σχεδίου υποστήριξης της πυρηνικής ασφάλειας (INSSP), διεξαγωγή συμβουλευτικών αποστολών ως βάση για τη βελτίωση της πυρηνικής ασφάλειας του κράτους.

                  —

                  Παροχή βοήθειας προς τα κράτη ώστε να εξασφαλίσουν τη διαθεσιμότητα τοπικής τεχνικής και επιστημονικής υποστήριξης και την ανάπτυξη του ανθρώπινου δυναμικού, η οποία είναι απαραίτητη για αποτελεσματική, βιώσιμη πυρηνική ασφάλεια.

            Αποτελέσματα

                  —

                  Ανάπτυξη ή αναθεώρηση των εθνικών INSSP, προσαρμοσμένων στις συγκεκριμένες συνολικές ανάγκες του κράτους, και εντοπισμός ευρημάτων και συστάσεων για την ενίσχυση της ασφάλειας στο κράτος.

                  —

                  Συντονισμός των δραστηριοτήτων που σχετίζονται με τη δημιουργία εθνικών NSSC με τα υφιστάμενα και μελλοντικά κέντρα αριστείας ΧΒΡΠ της ΕΕ και άλλες συναφείς δραστηριότητες στις σχετικές περιοχές.

                  —

                  Παροχή εξοπλισμού και υπηρεσιών ειδημόνων για τη στήριξη της δημιουργίας εθνικών NSSC, την προώθηση της κατάλληλης κουλτούρας όσον αφορά την πυρηνική ασφάλεια και τη διευκόλυνση της χρήσης των διδαγμάτων και των βέλτιστων πρακτικών για συνεχή βελτίωση και εφαρμογή σε μια ευρύτερη προοπτική ΧΒΡΠ.

            Τομέας 3:   Ενίσχυση του νομοθετικού και κανονιστικού πλαισίου των κρατών
      Στρατηγικός στόχος
      Ο ΔΟΑΕ παρέχει ένα ολοκληρωμένο πλαίσιο συστάσεων και καθοδήγησης όσον αφορά την πυρηνική ασφάλεια και τη στήριξη του παγκόσμιου πλαισίου πυρηνικής ασφάλειας. Ο ΔΟΑΕ, χρησιμοποιώντας αυτή την καθοδήγηση, κατόπιν αιτήματος κρατών, διενεργεί ποικίλες συμβουλευτικές αποστολές σε κράτη οι οποίες παρέχουν αποκλειστική νομοθετική αρωγή για την ενίσχυση των εθνικών νομοθετικών και κανονιστικών πλαισίων και διευκολύνει την τήρηση και την εφαρμογή των διεθνών νομικών μέσων που αφορούν την πυρηνική ασφάλεια.
      Σκοπός

                  —

                  Ενίσχυση του εθνικού νομοθετικού και κανονιστικού πλαισίου, καθώς και της ικανότητας των κρατών να αναπτύξουν περιφερειακές ανταλλαγές βέλτιστων πρακτικών, όπως αυτές εφαρμόζονται σε κάθε αρχή που συμμετέχει στην ασφάλεια πυρηνικών και άλλων ραδιενεργών υλικών, είτε υπό κανονιστικό έλεγχο είτε εκτός ρυθμιστικού ελέγχου.

                  —

                  Παροχή στα κράτη οικονομικά αποδοτικών μέσων για να τους βοηθήσουν στην εκπλήρωση εθνικών, περιφερειακών και διεθνών υποχρεώσεων, θέσπιση δεσμευτικών και διεθνών νομικών πράξεων, συμπεριλαμβανομένων των συμφωνιών διασφαλίσεων και των πρόσθετων πρωτοκόλλων, και δέσμευση για την εφαρμογή μη δεσμευτικών νομικών πράξεων.

            Αποτελέσματα

                  —

                  Δημιουργία ενός αυξημένου αριθμού κρατών που έχουν αρχίσει να αναπτύσσουν και να θεσπίζουν εκτενή και συνεκτική νομοθεσία, η οποία καλύπτει την πυρηνική ασφάλεια, τις διασφαλίσεις, την ασφάλεια, και την ευθύνη από πυρηνική βλάβη, μεταξύ άλλων βάσει συνεργειών με τις δράσεις που υλοποιούνται από την Ένωση με άλλα μέσα, όπως το μέσο συνεργασίας για την πυρηνική ασφάλεια και το μέσο προενταξιακής βοήθειας, και ενθάρρυνση της ένταξης της πυρηνικής ασφάλειας ως σημαντικού μελήματος των κρατών που εκφράζουν ενδιαφέρον για την έναρξη προγράμματος πυρηνικής ενέργειας.

                  —

                  Παροχή συμβουλών εμπειρογνωμόνων μέσω της παροχής υπηρεσιών αξιολόγησης του ΔΟΑΕ, π.χ. Διεθνής Υπηρεσία Πυρηνικής Ασφάλειας (INSServ), Διεθνής Συμβουλευτική Υπηρεσία Φυσικής Προστασίας (IPPAS), αποστολή ολοκληρωμένης επισκόπησης της πυρηνικής υποδομής (INIR), Ολοκληρωμένη Υπηρεσία Εξέτασης των Κανονιστικών Διατάξεων (IRRS), Διεθνής Συμβουλευτική Υπηρεσία SAS (ISSAS), και άλλων συμβουλευτικών υπηρεσιών, καθώς και του εξοπλισμού και της κατάρτισης που υποδεικνύεται από τα τεκμηριωμένα αποτελέσματα.

                  —

                  Αύξηση του αριθμού των κρατών που έχουν προσχωρήσει στη CPPNM και την τροποποίησή της και/ή έχουν ανακοινώσει την πρόθεσή τους να εφαρμόσουν τις διεθνείς νομικές πράξεις που στηρίζουν το πλαίσιο πυρηνικής ασφάλειας.

                  —

                  Ενίσχυση της εθνικής κανονιστικής υποδομής για την ακτινοπροστασία και την ασφάλεια των ραδιενεργών υλικών, σύμφωνα με τον κώδικα δεοντολογίας σχετικά με την ασφάλεια και την προστασία των ραδιενεργών πηγών και τις κατευθυντήριες γραμμές για την εισαγωγή και την εξαγωγή ραδιενεργών πηγών.

                  —

                  Ενίσχυση των εθνικών νομοθετικών πλαισίων για την εφαρμογή συμφωνιών διασφαλίσεων και πρόσθετων πρωτοκόλλων που συνάπτονται μεταξύ κρατών και του ΔΟΑΕ, ιδίως σχετικά με την εφαρμογή ενός ολοκληρωμένου κρατικού συστήματος λογιστικής και ελέγχου του πυρηνικού υλικού (SSAC).

            Τομέας 4:   Ενίσχυση των συστημάτων και μέτρων πυρηνικής ασφάλειας για πυρηνικά και άλλα ραδιενεργά υλικά
      Στρατηγικός στόχος
      Ο ΔΟΑΕ θα συνεχίσει να συμβάλει στη βελτίωση της παγκόσμιας και εθνικής πυρηνικής ασφάλειας μέσα από δραστηριότητες που θα στηρίζουν, κατόπιν αιτήματος, τα κράτη στις προσπάθειές τους να μειώσουν τον κίνδυνο χρησιμοποίησης πυρηνικών ή άλλων ραδιενεργών υλικών κατά τη χρήση, την αποθήκευση και/ή μεταφορά τους για κακόβουλες πράξεις. Τα εθνικά συστήματα πυρηνικής ασφάλειας πρέπει να υποστηριχθούν μέσω της δημιουργίας εθνικών κέντρων υποστήριξης της πυρηνικής ασφάλειας για την παροχή μιας βάσης πόρων, τη διευκόλυνση της εθνικής εκπαίδευσης με συστηματικό τρόπο και την παροχή της ειδικής τεχνικής υποστήριξης που απαιτείται για την αποτελεσματική χρήση και συντήρηση των μέσων ανίχνευσης και άλλων τεχνικών συστημάτων πυρηνικής ασφάλειας.
      Σκοπός

                  —

                  Ενίσχυση της πρώτης γραμμής άμυνας ενός κράτους, με τη μορφή της ασφάλειας για τα πυρηνικά και άλλα ραδιολογικά υλικά και τις συναφείς εγκαταστάσεις και συστήματα μεταφορών.

                  —

                  Να εντοπισθούν και να ταυτοποιηθούν ραδιενεργές πηγές σε περιστάσεις από τις οποίες συνάγεται η ανάγκη να ρυθμιστούν οι πηγές και να μεταφερθούν σε ασφαλή και ακίνδυνο τόπο αποθήκευσης στις επιλεγμένες χώρες, ενδεχομένως μέσω επιστροφής στη χώρα προέλευσης ή στον προμηθευτή.

                  —

                  Να ενισχυθούν τα τεχνικά και διοικητικά συστήματα που εφαρμόζονται για την καταγραφή και τον έλεγχο πυρηνικών υλικών, συμπεριλαμβανομένης της ενίσχυσης υπαρχόντωνSSAC, που θεσπίστηκαν για την εφαρμογή συμφωνιών διασφαλίσεων και πρόσθετων πρωτοκόλλων, μεταξύ άλλων και σε κράτη με περιορισμένα πυρηνικά προγράμματα και μειωμένες υποχρεώσεις υποβολής εκθέσεων σύμφωνα με τα λεγόμενα «πρωτόκολλα μικρών ποσοτήτων» στις συμφωνίες διασφαλίσεών τους.

                  —

                  Να ενισχυθούν, ή όπου χρειάζεται να δημιουργηθούν, εθνικά μητρώα ραδιενεργών ουσιών, υλικών και πηγών στα επιλεγμένα κράτη.

            Αποτελέσματα

                  —

                  Εφαρμογή μέτρων φυσικής προστασίας των πυρηνικών υλικών σε επιλεγμένες πυρηνικές εγκαταστάσεις και θέσεις και των πηγών ραδιενέργειας σε μη πυρηνικές εφαρμογές (π.χ. ιατρική ή βιομηχανική χρήση, ή ραδιενεργά απόβλητα), μεταξύ άλλων, οσάκις ενδείκνυται, με βελτιωμένες περιφερειακές ανταλλαγές βέλτιστων πρακτικών.

                  —

                  Μείωση του κινδύνου από πηγές ραδιενέργειας σε περιστάσεις τρωτότητας μέσω αποτελεσματικότερης φυσικής προστασίας ή, ανάλογα με την περίπτωση, αποσυναρμολόγησης και μεταφοράς σε ασφαλείς και ακίνδυνους τόπους αποθήκευσης στο κράτος ή σε άλλα επιλεγμένα κράτη.

                  —

                  Μείωση του αριθμού των πηγών ραδιενέργειας σε ανεξέλεγκτες και μη προστατευμένες περιστάσεις μέσω της υποστήριξης εθνικών εκστρατειών έρευνας και διασφάλισης στα επιλεγμένα κράτη.

                  —

                  Καθιέρωση και συντήρηση αποτελεσματικών τεχνικών και διοικητικών συστημάτων για λογοδοσία και έλεγχο της ασφάλειας των πυρηνικών υλικών, μεταξύ άλλων μέσω της καθιέρωσης νέων και/ή της ενίσχυσης υπαρχόντων SSAC ικανών να υλοποιήσουν τις συμφωνίες διασφαλίσεων και τα πρόσθετα πρωτόκολλα, ακόμα και στα κράτη με «πρωτόκολλα μικρών ποσοτήτων».

                  —

                  Εκπαιδευμένο προσωπικό επιλέξιμο για να δεχθεί υποστήριξη, ώστε να αυξηθούν οι πιθανότητες εφαρμογής και στήριξης ενός αποτελεσματικού καθεστώτος φυσικής προστασίας.

            Τομέας 5:   Ενίσχυση της θεσμικής υποδομής και ικανότητας των κρατών να αντιμετωπίζουν πυρηνικά και ραδιενεργά υλικά εκτός του ρυθμιστικού ελέγχου
      Στρατηγικός στόχος
      Στα κράτη παρέχεται συνεχής υποστήριξη του ΔΟΑΕ για την ενίσχυση των εθνικών δυνατοτήτων πυρηνικής ασφάλειας για την προστασία των ανθρώπων, της ιδιοκτησίας και του περιβάλλοντος από συμβάντα πυρηνικής ασφάλειας που συνδέονται με πυρηνικά ή άλλα ραδιενεργά υλικά εκτός ρυθμιστικού ελέγχου. Η υποστήριξη για την ανίχνευση παρόμοιων υλικών και η ανταπόκριση σε παρόμοια συμβάντα αποτελούν σημαντικό ρόλο του ΔΟΑΕ, με προτεραιότητα στην ανάπτυξη των εθνικών ικανοτήτων για τον αποτελεσματικό έλεγχο των συνόρων και την προστασία και την αντιμετώπιση κινδύνων από κακόβουλες πράξεις σε μεγάλες δημόσιες εκδηλώσεις.
      Σκοπός
      Ενίσχυση των ικανοτήτων των κρατών μελών να προβλέπουν, να ανιχνεύουν, να ανταποκρίνονται και να προστατεύουν τους ανθρώπους, την ιδιοκτησία, το περιβάλλον και την κοινωνία από εγκληματικές ή εσκεμμένες και παράνομες πράξεις με αντικείμενο πυρηνικά ή άλλα ραδιενεργά υλικά εκτός ρυθμιστικού ελέγχου, μεταξύ άλλων μέσω περιφερειακών προσπαθειών ανάπτυξης ικανοτήτων, όπου είναι δυνατόν.
      Αποτελέσματα

                  —

                  Υλοποίηση θεσμικής υποδομής για τη διαχείριση υλικού εκτός ρυθμιστικού ελέγχου.

                  —

                  Ανάπτυξη και εφαρμογή εθνικών αρχιτεκτονικών ανίχνευσης σε θέματα πυρηνικής ασφάλειας.

                  —

                  Εδραίωση μιας αποτελεσματικής, τοπικής ικανότητας διαχείρισης σκηνών ραδιολογικού εγκλήματος και προσδιορισμός μιας αποτελεσματικής, οικονομικά αποδοτικής επιλογής όσον αφορά την πυρηνική εγκληματολογία (όπου είναι εφικτό, τα ευρήματα να καθίστανται διαθέσιμα σε άλλες χώρες της αντίστοιχης περιφέρειας).

            Τομέας 6:   Υποστήριξη της επίγνωσης και ενίσχυση της απόκρισης και της ανθεκτικότητας των κρατών όσον αφορά το έγκλημα στον κυβερνοχώρο που έχει επιπτώσεις στην πυρηνική ασφάλεια
      Στρατηγικός στόχος
      Ο ΔΟΑΕ επιδιώκει να παράσχει στα κράτη τους αναγκαίους πόρους και την εξωτερική τεχνογνωσία που χρειάζονται για να αναπτύξουν και να εφαρμόσουν προγράμματα για την ασφάλεια των υπολογιστών και την προστασία των πληροφοριών ώστε να βελτιωθεί η συνολική πυρηνική ασφάλεια. Η στήριξη επικεντρώνεται στην πρόληψη πράξεων μέσω υπολογιστή που θα μπορούσαν άμεσα ή έμμεσα να οδηγήσουν σε μη εξουσιοδοτημένη αφαίρεση πυρηνικών ή άλλων ραδιενεργών υλικών, δολιοφθορά πυρηνικού ή ραδιενεργού υλικού ή σχετικών εγκαταστάσεων και κλοπή πυρηνικά ευαίσθητων πληροφοριών.
      Σκοπός

                  —

                  Να εξασφαλισθεί ότι τα κράτη διαθέτουν την αναγκαία τεχνική υποστήριξη και τους απαραίτητους ανθρώπινους πόρους για την ενίσχυση των εθνικών προγραμμάτων τους ασφάλειας στον κυβερνοχώρο έναντι των αναδυόμενων απειλών που ενδέχεται να έχουν αντίκτυπο στην εθνική πυρηνική ασφάλεια, χρησιμοποιώντας αποδεδειγμένες στην πράξη τεχνολογίες για την εκτέλεση επιχειρήσεων πρόληψης εγκλημάτων στον κυβερνοχώρο, ανίχνευσης και ανάκτησης.

                  —

                  Να ενισχυθούν τα τεχνικά και διοικητικά συστήματα για την προστασία από εγκληματικές δραστηριότητες στον κυβερνοχώρο κατά υποδομών ζωτικής σημασίας που αποτελούν στόχους, στους οποίους περιλαμβάνονται πυρηνικά και άλλα ραδιενεργά υλικά, καθώς και συναφείς εγκαταστάσεις και μεταφορικές δραστηριότητες.

                  —

                  Να αναπτυχθούν εθνικά δίκτυα που θα προάγουν την ανταλλαγή πληροφοριών και την παροχή βοήθειας για την αντιμετώπιση διασυνοριακών ζητημάτων που σχετίζονται με την ασφάλεια στον κυβερνοχώρο.

            Αποτελέσματα

                  —

                  Σύσταση ενός αποτελεσματικού εθνικού τεχνικού και διοικητικού συστήματος για την πρόληψη, ανίχνευση και αντιμετώπιση των επιθέσεων στον κυβερνοχώρο.

                  —

                  Βελτίωση των περιφερειακών και διεθνών συστημάτων πληροφοριών σχετικά με τον επιμερισμό πληροφοριών για εγκληματικές δραστηριότητες στον κυβερνοχώρο τόσο για τρέχουσες όσο και για αναδυόμενες απειλές.

                  —

                  Βελτίωση της συνεργασίας μεταξύ των κρατών για τη σύλληψη και τη δίωξη όσον αφορά εγκλήματα στον κυβερνοχώρο.

                  —

                  Εγκατάσταση μέσων για τη μείωση τού «επακόλουθου κόστους» της εγκληματικότητας στον κυβερνοχώρο στα κράτη όσον αφορά τις άμεσες και έμμεσες δαπάνες που οφείλονται στην παραβίαση της πνευματικής ιδιοκτησίας, τις δαπάνες αντιμετώπισης και τις δαπάνες αποκατάστασης.

                  —

                  Ενίσχυση των εθνικών καθεστώτων πυρηνικής ασφάλειας μέσω της μείωσης εγκληματικών δραστηριοτήτων και απειλών στον κυβερνοχώρο.

                  —

                  Βελτίωση της εταιρικής σχέσης με τους βιομηχανικούς εταίρους, καθώς και μεταξύ τους, για την ανάπτυξη τεχνολογιών και υπηρεσιών που θα παρέχουν ένα υψηλότερο επίπεδο άμυνας και ανθεκτικότητας από το έγκλημα στον κυβερνοχώρο.

            Τομέας 7:   Ικανότητα των εργαστηρίων για την αντιμετώπιση του πυρηνικού εγκλήματος στον κυβερνοχώρο
      Σκοπός
      Περαιτέρω ανάπτυξη της ικανότητας των εργαστηρίων να υποστηρίζουν την αξιολόγηση των τεχνολογιών βιομηχανικού ελέγχου και των ηλεκτρονικών τεχνολογιών σε επίπεδο συστήματος που χρησιμοποιούνται για τον εντοπισμό τρωτών σημείων από προσπάθειες διάπραξης πυρηνικών εγκληματικών πράξεων στον κυβερνοχώρο και αύξηση της ευαισθητοποίησης για τα εν λόγω θέματα, συμπεριλαμβανομένης της συμμετοχής σε περιφερειακές ανταλλαγές, καθώς και της χρησιμοποίησης αντισταθμιστικών μέτρων ή μέτρων αποκατάστασης.
      Αποτέλεσμα
      Ανάπτυξη της ικανότητας των εργαστηρίων για την αξιολόγηση των τεχνολογιών βιομηχανικού ελέγχου και των ηλεκτρονικών τεχνολογιών σε επίπεδο συστήματος για τον εντοπισμό τρωτών σημείων του πυρηνικού εγκλήματος στον κυβερνοχώρο για σκοπούς εκπαίδευσης και κατάρτισης.